als_Latn dik_Latn sag_Latn
Telefonat e zgjuar tashmë janë infermierët tuaj!
A e dini se me anë të disa programeve që mund ti ngarkoni në telefonin tuaj të zgjuar, ju mund të diagnostikoni infeksionin e veshit apo të masni tensionin?
Të zhvilluar shumë kohët e fundit, telefonat e zgjuar mesa duket ia kanë ngulur sytë fronit të infermierëve dhe laboratorëve. Me ndihmën e programeve të ngarkuara mund të masni tensionin dhe nivelin e sheqerit në gjak.
Të pajisur me veçorinë e bërjes së fotografive dhe videove të një cilësie të lartë telefonat e zgjuar ju mundësojnë zhvillimin e disa analizave të thjeshta para se të shkoni tek mjeku. Në këtë mënyrë do të kurseni kohën dhe paratë.
Pas ngritjes së pandërprerë të telefonave të zgjuar në dyqanet e tyre zhvillohen vazhdimisht shumë programe medikale. Këto programe mundësojnë zhvillimin e analizave në disa hapa të thjeshtë.
“Rezultatet e këtyre programeve mund të ndryshojnë në përputhje me cilësinë e telefonave dhe programeve të përdorura. Por asnjëherë nuk duhet të presim që telefoni të na japë informacion më të saktë se informacioni i marrë nga analizat e zhvilluara në laborator”, u shpreh Stephen Downs, një specialist informacioni i cili nënvizon faktin se programe të tilla shërbejnë vetëm për t’i dhënë një mendim përdoruesit.
Për të kuptuar sigurinë e këtyre programeve duhen analizuar mirë opinionet e dhëna rreth tyre dhe sugjerimet e zhvilluesve të programeve. Downs pohon se nuk u duhet besuar 100% këtyre programeve.
5 analizat mjekësore që mund të bëni me ndihmën e telefonave të zgjuar:
Mund të masni presionin e gjakut: me ndihmën e programit “Blood Pressure Companion” mund të masni presionin e gjakut dhe për këtë shërbim ju duhet të paguani vetëm 1 dollar.
Mund të mësoni nivelin e glukozës: me programin “Glucose Buddy” të sëmurët me diabet mund të masin nivelin e glukozës pa shkuar tek mjeku. Programi “Glucose Tracker” kushton vetëm 2 dollarë.
Masni numrin e syzeve: në studimin e zhvilluar në MIT është bërë një program i cili ju ndihmon në matjen e numrit të syzeve. Kështu do ta kuptoni më mire gjendjen e syrit tuaj.
Mund të masni rrahjet e zemrës: me programin “Instant heart rate” mund të masni rrahjet e zemrës vetëm për 1 dollar.
Mund të diagnostikoni infeksionin e veshit: duke përdorur kamerën e telefonave të zgjuar dhe programin e ngarkuar mund të diagnostikoni infeksionin e veshit.
/Start/Aisa Kokiçi/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn